Cinethronix, prima televiziune de documentare româneşti, va începe să emită luni, 20 iunie, de la ora 8.00. Noua televiziune cu difuzare prin cablu va putea fi urmărită în Bucureşti, în zona de sud-est a României şi în Bulgaria, anunță gandul.info.

Grila de programe va cuprinde documentare tematice care vor fi inserate în cadrul unor emisiuni generice:

„Cadre de memorie” (cu specific memorialistic şi turistic)

„Dacica” (etnogeneza poporului român)

„Călătorie în timp” (despre evenimentele istorice naţionale cu importanţă socială şi culturală)

„Scurt Metraj” (eseuri cinematografice pe teme ştiinţifice, istorice, culturale)

„Retronom” (o trecere în revistă a unor conflagraţii autohtone sau europene, cu impact major în evoluţia istorică naţională şi continentală)

„Vintage” (monografii ale unor localităţi, teatre, cinematografe celebre)

„Selfie PTV” (o serie de scurtmetraje cu oameni care au pasiuni extraordinare sau perfomanţe în domenii inedite)

„Edificii”

„Artefacte”

„Portret în pixeli” (biografii ale unor personalităţi autohtone)

„Lecţie deschisă”

„After school” (programe dedicate elevilor şi liceenilor elaborate pe baza programei şcolare şi care vine ca o completare în imagini a informaţiilor predate la cursuri)

„Premiera de sâmbătă/ duminică” (filme documentare din diverse domenii, difuzate în premieră).

Directorul Cinethronix, administrator şi unic acţionar al societăţii Cinethronix Television Production SRL (din Constanţa) este Cosmin Nicolescu. El a anunțat că noua televiziune este „singurul post TV de filme documentare produse integral în România”.

Cabliştii din toată ţara interesaţi de retransmiterea programelor televiziunii pot solicita avizul de retransmisie, postul fiind liber la retransmisie.

Cinethronix a obținut licența de emisie din partea CNA la data de 8 martie 2016. Licența acordată de CNA este una regională, pentru Municipiul București și județele Constanța, Ilfov, Ialomița, Buzău, Dâmbovița și Teleorman. Însă postul Cinethronix poate fi retransmis de toți operatorii de cablu de pe teritoriul României.

De asemenea, Cinethronix deține și o licență internațională pentru Bulgaria, în zonele cu vorbitori de limba română, care va fi extinsă pentru întreaga diasporă.

eMAG Revoluția Prețurilor. Reduceri de peste 50% la sute de produse

Dictonul televiziunii Cinethronix este „TELEVIZIUNEA MERITĂ MAI MULT!”, se arată pe site-ul acesteia.

Începând cu anul 1993, casa de producție Cinethronix Television Production realizează producții de televiziune: filme documentare, eseuri cinematografice, reportaje, emisiuni cu specific formativ, interviuri, overlayere și elemente de grafică 2D și 3D.

Portofoliul casei de producție, care va fi difuzat integral de noua televiziune, cuprinde producții precum:

* Maria Tănase, fata din livada cu duzi – nominalizare la Categoria Documentar de Artă (Gala Premiilor APTR 2002)

* Testamentul lui Brâncuși – 3 episoade (Premiul pentru Film de Autor – Gala Premiilor APTR 2014)

* Roma antică, atributele cetății eterne

* Imperatorul Traian

* Regele Burebista

* Regele Decebal

* Ciprian Porumbescu, cealaltă iubire a mea

* Knossos, palatul zeilor – două episoade

* Reeducarea de la Pitești

* Carol și Elisabeta, primii regi ai României – două episoade

* Istoria Vaticanului – două episoade

„Prin proiectele noastre anterioare, ne place să credem că am contribuit la ridicarea gradului de cultură și civilizație al publicului telespectator. Intenționăm să o facem și de acum înainte, de această dată prin legătură directă cu acesta, și nu prin intermediari, cum am procedat până acum. România are nevoie de alt mod de a face televiziune, și suntem în măsură să realizăm acest lucru”, se mai arată pe site-ul noii televiziuni.

Dacă v-a plăcut acest articol, alăturați-vă, cu un Like, comunității de cititori de pe pagina noastră de Facebook.

Recomandările editorilor GreatNews:

Dezvăluirile Mariei Olaru. Jignirile primite de la Mariana Bitang la majorat

Decizia CCR privind „abuzul în serviciu” explicată pe înțelesul tuturor

Examinarea pentru permisul auto s-ar putea schimba: „Vor fi patru probe!”